Фәрзәнә Сәгыйтова

Сәгыйтова Фәрзәнә Фәтхулла кызы (20 апрель 1943 ел) — җырчы, вокал буенча педагог, югары мәктәп укытучысы. Профессор (2009). Салават Юлаев ордены кавалеры (2018), Рәсәй Федерациясенең (2008) һәм Башкортстан Республикасының (1997) атказанган сәнгать эшлеклесе, Башкорт АССРның атказанган мәдәният хезмәткәре (1983). Газиз Әлмөхәммәтов исемендәге призына республика яшь җырчылар конкурсы лауреаты (1970).

 Биографиясе 
Фәрзәнә Фәткулла кызы Сәгыйтова (кыз фамилиясе Шәяхмәтова) 1943 елның 20 апрелендә Башкорт АССРның Макар (хәзер Ишембай) районының Көзән авылында туган.

1966 елда Уфа сәнгать училищесын (М. Г. Мортазина класы) һәм 1974 елда Уфа дәүләт сәнгать институтын (Л.Г.Менабени  классы) тәмамлый.

1966- 1969 еларда Ишембай шәһәренең балалар музыка мәктәбендә укытучы булып эшли.

1974 елдан Уфа дәүләт сәнгать институтында укыта. 1981 елдан вокал бүлеге мөдире булып эшли, ә 1999 елдан — вокал сәнгате кафедрасы мөдире.

 Фәнни һәм иҗади эшчәнлеге 
Сәгыйтова Фәрзәнә Фәтхулла кызы 14 фәнни һәм укыту-методик хезмәт авторы. Җырчы буларак, аның репертуарында опералардан арияләр, башкорт, чит ил һәм ватан композиторларының җырлары, башкорт халык җырлары  бар.

Күп тапкырлар «Ирәндек моңнары» төбәкара башкорт җырларын башкаручылар бәйгесенең, шулай ук «Йәйгор» фестиваленең жюри рәисе булаНичков А. Звонкий аккорд уходящего лета.// «Республика Башкортостан», 1 сентября 2011 года, № 168 (27403)., Заһир Исмәгыйлев исемендәге музыкант-башкаручыларның  халыкара, «Мин сәнгать дөньясына керәм» һәм Рәсәйнең  музыкаль югары уку йортларын тәмамлаган вокалчылар конкурсларының һ. б. жюри әгъзасы була.

 Укучылары 
Укучылары арасында — Рәсәй Федерациясенең атказанган, Башкортстанның халык артисты Фәнәви Салихов, Рәсәй Федерациясенең атказанган артисты А. Волкова, Башкортстанның халык артистлары Римма Амангилдина һәм Ф.Ганиев,атказанган артистлар Илһам Вәлиев, Миңзифа Искуҗина, Татарстан Республикасының халык артисты Зөлфия Шакирова, атказанган  артистлар Лилия Букеева, Рөстәм Асаев һәм башкалар.

 Мактаулы исемнәре һәм башка бүләкләре 

 Салават Юлаев ордены (2018)Официальный сайт Главы Республики Башкортостан. 08.06.2018 Рустэм Хамитов вручил государственные награды Российской Федерации и Республики Башкортостан Список награждённых государственными наградами Российской Федерации и Республики Башкортостан  .
 Рәсәй Федерациясенең атказанган сәнгать эшлеклесе.(2008).
 Башкортстан Республикасының атказанган сәнгать эшлеклесе (1997).
 Башкорт АССРның атказанган мәдәният хезмәткәре 1983).
 Газиз Әлмөхәммәтов исемендәге призга республика яшь җырчылар конкурсы лауреаты (1970).

 Аның турында 

 Лилия Халикова: «Сәгыйтова Фәрзәнә Фәтхулла кызы кулына эләгүем белән бәхетлемен, ул һөнәр серләренә өйрәтте, музыкада гына түгел, тормышта да тәрбияләде. Әле һаман тәрбияли... Концертмейстер Ирина Станиславовна Долматова белән миңа күп игътибар бирделәр, дәресләрдән соң да, ял көннәрендә дә шөгыльләнделәр... Әйе, авыр булды, бигрәк тә тавышны куйганда. Мин ничек эшләргә икәнен беләм, әмма килеп чыкмый... Фәрзәнә Фәтхулла кызы ярдәм итә. Аның тавышны тою сәләте минем тавышымны куярга ярдәм итә, аның аркылы мин үземне ишеттем».
 Илһам Вәлиевне да Фәрзәнә Фәтхулла кызы Сәгыйтова үз классына ала, аңа вокал дәресләрен бирә. Педагогик тәҗрибәсе, профессиональлеге белән студент елларында аның талантын саклап, хәстәрләп тора.
 Фәнәви Салихов: «Күз алдына китерегез: миңа 21 яшь, ә вокалны куярга, фортепианода уйнарга өйрәнергә кирәк. Педагогым Фәрзәнә Фәтхулла кызы Сәгыйтовага сабырлыгы өчен рәхмәтлемен».

 Гаиләсе 
Туганнары — Кәрим һәм Риф Шәяхмәтовлар.

Тормыш иптәше — Сәгыйтов Тәлгать Нигъмәтулла улы, «Башкортстан» республика гәзитенең баш мөхәррире, БР мәдәният министры була.

Улы — Салават (Башкортстан Хөкүмәтенең премьер-вәзир урынбасары), Азамат (Уфа кала кече эшкуарлыкны үстерү һәм яклау фондының генераль директоры).

Атасы — Әхмәтзәки Вәлидинең ике туган агасы.

 Искәрмәләр 

 Сылтамалар 

 Сәгыйтова Фәрзәнә Фәтхулла кызы // Башкорт энциклопедиясе —  Уфа: «Башкорт энциклопедиясе» гыйльми-нәшрият комплексы, 2015-2020. — ISBN 978-5-88185-143-9.
 http://kulturarb.ru/pdatak/detail.php?ELEMENT_ID=26660 
Төркем:Салават Юлаев ордены кавалерлары
Төркем:Ишембай районында туганнар
Төркем:Әлифба буенча шәхесләр
Төркем:Шәхесләр:Ишембай
Төркем:Әлифба буенча музыкантлар
Төркем:БАССР атказанган мәдәният хезмәткәрләре
Төркем:Русиянең атказанган сәнгать эшлеклеләре
Төркем:Википедия:Замандашлар биографиясе
Төркем:1943 елда туганнар
Төркем:20 апрель көнне туганнар